פיטר מארק ריצ'מן

פיטר מארק ריצ'מן ידוע גם כמארק ריצ'מן (באנגלית: Peter Mark Richman, שמו בלידה: מרווין ג'ק ריצ'מן; 16 באפריל 1927 – 14 בינואר 2021) היה שחקן קולנוע, טלוויזיה ותיאטרון יהודי-אמריקאי, תסריטאי, מפיק סרטי קולנוע וטלוויזיה, מחזאי וסופר. כשחקן נודע כ"מארק ריצ'מן". פרט ללימודי משחק, הוא היה רוקח בהכשרתו.

קורות חיים
ריצ'מן נולד בשם מרווין ג'ק ריצ'מן כאחד מבין ארבעה ילדים במשפחה יהודית בדרומה של פילדלפיה, פנסילבניה. אביו היה בנג'מין ריצ'מן, קבלן צבעות וטפטים, ואמו הייתה יטה דורה לבית פק. מילדותו הצטיין ריצ'מן בספורט ובאמנויות. למד ציור החל מגיל 9. אחרי לימודי התיכון ב- South Philadelphia High School (עד שנת 1945) שרת בצי הצבאי. בהמשך הוא שיחק פוטבול אמריקאי כמגן וכקפטן בנבחרת העיר פילדלפיה (בבית המזרחי Eastern Pro Conference). כעבור שנתיים נאלץ להפסיק לשחק עקב פציעה מגבילה בברך. בתום לימודי רוקחות ב"מכללת פילדלפיה לרוקחות ולמדעים" (הקרויה בימינו "האוניברסיטה למדעים" University of Sciences), החל משנת 1951 עבד זמן קצר כרוקח ברוזמונט, פנסילבניה, ובמדינת ניו יורק.
בסופו של דבר החליט להיות שחקן תיאטרון וקולנוע ולמד בשנים 1954-1952 בסטודיו למשחק Acting Studio של לי סטרסברג בניו יורק.

פעילותו האמנותית
בשנת 1947 הופיע לראשונה על במת התיאטרון Plays and Players Theatre בעירו, במחזה
Where 'ere We Go. בהמשך שיחק בתיאטראות בפנסילבניה - בעיקר Philadelphia Experimental Theater, Philadelphia Neighborhood Players, ה-Grove Theatre בנואנגולה, בו כיכבה אשתו לעתיד, הלן. בהמשך הופיע בכמה תיאטראות בניו יורק ובגותוויל, פנסילבניה, וכשעבר לגור בלוס אנג'לס ב-1961 שיחק בכמה מחזות בתיאטראות בקליפורניה. מאוחר יותר בשנות ה-1970-1980-1990 חזר לתיאטרון, לרבות בכמה מופעי יחיד, ביניהם "Faces 4" בבימוי אשתו הלן, ועל מוזיקת במה מאת בנו, לוקס, שזכה לשבחים ופרסים.

התחלתו כשחקן קולנוע הייתה בתפקיד גרדנר ג'ורדן בסרט Friendly Persuasion בשנת 1956, לצידו של גרי קופר.
נודע במיוחד בתפקיד ניקולס "ניק" קיין בסרטי המתח The Murder Men ו-The Crimebusters. מאוחר יותר הופיע כניקולס קיין בסדרת הטלוויזיה Cain's Hundred ברשת NBC. סרטים אחרים בהם כיכב כוללים את The Black Orchid," "The Strange One," "The Dark Intruder," "For Singles Only" ו
הקומדיה The Smell of Fear: Naked Gun 2 1/2 (האקדח מת מצחוק ½2: מהפח אל הפחד)  (1991, עם טים או'קונור וג'ון פלק), הקומדיה Dempsey  (1983, עם סאלי קלרמן, אסתי צ'נדלר, רוברט הארפר, ג'ון מקלייאם, מאק ל. טיילור וג'ימי ניקרסון), ריצ'מן. כיכב יחד עם ברברה בושה בסרט הבילוש המדעי-בדיוני  Agent for H.A.R.M (1966) בבימויו של ג'רד אוזוולד, וב-1980 יחד עם קן לינץ' בספין אוף Galactica
של הסדרה Battlestar Galactica (בטלסטאר גלקטיקה)  (1980).

שיחק כשחקן אורח במעל 500 סרטים ותוכניות טלוויזיה. בין היתר יצר את התפקיד
Channing Creighton 'C.C.' Capwell, Jr בסדרת אופרת סבון "סנטה ברברה" (1984). בסדרת Longstreet הופיע בתפקיד דיוק פייג', בסדרת
"שושלת" שיחק בשנים 1984-1981 את התפקיד אנדרו לרד, ואת תפקיד הכומר לותר סנו, האב של כריסי, בסדרת
שלושה בדירה אחת (1979-1978. כשחקן אורח הופיע גם בסדרת "בוורלי הילס 90210". הופיע גם בסרט האימה "יום שישי ה-13" בחלק ה-8, (Jason Takes Manhattan), וב-Vic בשנת 2005.

שיחק גם ב-Justice ,The Fall Guy, The DuPont Show with June Allyson, Stoney Burke, Breaking Point, The Fugitive, The Outer Limits (בגבולות המסתורין), The Invaders,
(אלפרד היצ'קוק מגיש) Alfred Hitchcock Presents,  The Wild Wild West, (בוננזה) Bonanza, Daniel Boone ,(אביר על גלגלים) Knight Rider, ו-Matlock.
נראה תכופות גם ב Mission: Impossible and Combat!(משימה בלתי אפשרית) ומופעי טלוויזיה אחרים של התקופה. שיחק את רלף אופנהאוס בעונה הראשונה של Star Trek: The Next Generation (מסע בין כוכבים: הדור הבא)(הפרק The Neutral Zone) וכן בפרק שלפני האחרון של The Twilight Zone (אזור הדמדומים): The Fear.
בשנת 1986 קולו הידוע הופיע בדיבוב ה-Phantom ב-Defenders of the Earth, כשחתנו, לורן לסטר שיחק את קולו של ריקי גורדון.

חיים פרטיים
החל משנת 1959 הצטרף לתנועה הדתית סובוד ובשנת 1971 העניק לו המנהיג הרוחני של התנועה, באפאק סובוח, את השם הרוחני "פיטר". כצייר הציג כמה תערוכות יחיד, בין היתר עם דיוקנאות של עמיתים שחקנים.

בשנת 1953 נשא לאשה את הלן תאודורה לבית לנדס, שהייתה ידועה בהמשך כהלן ריצ'מן.
לזוג נולדו 5 ילדים: הווארד בנט (מוזיקאי), קלי אלין, לוקס דיון (מלחין ומנצח), אוריאן (שחקן) ורוג'ר לויד.

ריצ'מן נפטר ב-14 בינואר 2021 בגיל 93.

פרסים ואותות כבוד
 1995 – הפרס Drama-logue למשחק בשביל המופע היחיד שלו "Faces 4".
 1997 – פרס Golden Halo של מועצת הסרטים של דרום קליפורניה.
 2004 – פרס למפעל חיים של מועצת הסרטים של דרום קליפורניה.
 2009 – פרס של מועצת הסרטים של דרום קליפורניה עבור משחקו ב-The Desperate ובשביל תרומה יוצאת מן הכלל לעולם הבידור.
 1990 – מדליון כסף של קרן הסרטים והטלוויזיה עבור פעילות הומניטרית.
 1990 – פרס סיביל ברנד של קרן ג'פרי לפעילות הומניטרית.

מבחר פילמוגרפיה
סרטים (עם תפקיד)Poolhall Junkies (8-Jun-2002) · PhillipThe Naked Gun 2 1/2: The Smell of Fear (28-Jun-1991) · Dunwell
 Friday the 13th Part VIII: Jason Takes Manhattan (28-Jul-1989)
 City Killer (28-Oct-1984)
 Dempsey (28-Sep-1983) · Tex Rickard
 Blind Ambition (20-May-1979)Yuma (2-Mar-1971)
 House on Greenapple Road (11-Jan-1970)
 For Singles Only (5-Jun-1968)
 Agent for H.A.R.M. (5-Jan-1966)
 Dark Intruder (21-Jul-1965)
 The Black Orchid (Sep-1958)
 Girls on the Loose (Apr-1958)
 The Strange One (12-Apr-1957)
 "שכנוע ידידותי" (25-Nov-1956)

מבחר תפקידים בטלוויזיה
Beverly Hills, 90210 Lawrence Carson (1993-94)
(1986) Hardcastle and McCormick Roy Barlow
Santa Barbara C. C. Capwell (1984)
Dynasty Andrew Laird (1981-84)
Longstreet Duke Paige (1971-72)
 Cain's Hundred Nick Cain (1961-62)

מחזות
 1960 - "סיפור גן החיות" באוף ברודוויי (החליף את השחקן ג'ורג' מאהריס לאחר שזה פרש לטובת צילומי "אקסודוס"). 
 1971 - Heavy, Heavy What Hangs Over (במערכה אחת), Actors Studio West,
 The Place - 1971 (במערכה אחת), Actors Studio West,
 The Party List 1972 (במערכה אחת), American National Theatre and Academy West Theatre,
 1991 - A Medal for Murray (בעברית:מדליה להארי) (במערכה אחת), Richard Basehart Theatre
 1995 - Faces  4, מופע יחיד, מוזיקה מאת לוקס דיון ריצ'מן, theatre at Chapman University

רומנים
 2000 - "Hollander's Deal
 2000 - The Rebirth of IRA Masters

תרגומים לעברית
 A Medal for Murray -"מדליה להארי" - תורגם לעברית על ידי שלמה מושקוביץ, הוצג בתיאטרון בית לסין בשנים 2013–2014 בתל אביב, בבימויו של אלון אופיר

קישורים חיצוניים



 ריאיון עם ריצ'מן מאת דניקה קווין, 1 בנובמבר 2012
Danika Quinn -Exclusive interview with actor artist Peter Mark Richman, on Actors Reporter site /1/11/2012
 ביוגרפיה, באתר filmreference

קטגוריה:אמריקאים ילידי פנסילבניה
קטגוריה:פילדלפיה: אישים
קטגוריה:שחקני קולנוע וטלוויזיה יהודים אמריקאים
קטגוריה:שחקני תיאטרון יהודים אמריקאים
קטגוריה:מחזאים יהודים אמריקאים
קטגוריה:תסריטאים יהודים אמריקאים
קטגוריה:רוקחים יהודים אמריקאים
קטגוריה:סופרים יהודים אמריקאים
קטגוריה:אמריקאים שנולדו ב-1927
קטגוריה:אמריקאים שנפטרו ב-2021